En Lotto-spiller i Frederikshavn løber med weekendens største gevinst.

En heldig kartoffel fra Frederikshavn var den eneste spiller, der havde fået alle syv lotto-tal på sin kupon.  Og den heldige kupon, som nu er 6.162.301 kroner værd, er en Rækkekupon, der er solgt hos: Bladcentralen, Søndergade 76, 9900 Frederikshavn Danske Spil venter fortsat på at høre fra lørdagens heldige asen, der nu kan kalde sig seksdobbelt millionær. Tillykke til spilleren i Frederikshavn skal det lyde herfra. I Tureby, syd for Køge får en spiller også titel af millionær. Hver uge trækker vi nemlig lod blandt alle Lotto-spillere, der har en gevinst stor som lille. Vi finder én, som skal overraskes med ekstra 1 million kroner. Vedkommende får nyheden, når spillet skal ”præmiesøges”, som det hedder, hos en Danske Spil-forhandler. I denne uge får en Lotto-spiller hos DK Benzin, 4682 Tureby, sig en overraskelse.